
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 


«ΚΑΣΤΕΛΑΚΙΑ ΕΩΣ ΟΡΜΟ ΠΟΙΣΣΩΝ» νήσου Κέας, 

Ν. Κυκλάδων. 1 

Αναγνώριση προϋφιστάμενου δρόμου στη περιοχή 
Αγ. Νικόλαος Κόσκινού του Δήμου Καλλιθέας Ρό¬ 
δου. 2 


ΑΠΟΦΑΣΕΙ Σ 

Αριθ. 1068497/7050/Β0010 (1) 

Καθορισμός ορίων αιγιαλού και παραλίας στη θέση 

«ΚΑΣΤΕΛΑΚΙΑ ΕΩΣ ΟΡΜΟ ΠΟΙΣΣΩΝ» νήσου Κέας, Ν. 

Κυκλάδων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας όπως τροποποιή¬ 
θηκε και συμπληρώθηκε με τις διατάξεις του άρθρου 13 
του Ν.1078/1980 και του άρθρου 23 του Ν.1337/1983. 

2. Τις διατάξεις του Ν. 3200/55 «περί διοικητικής αποκέ¬ 
ντρωσης» όπως αυτές τροποποιήθηκαν και ισχύουν σή¬ 
μερα με τα Ν.Δ.532/70, Β.Δ.704/70, Β.Δ.705/70, 
Β.Δ. 192/72, Π.Δ.71/84, Π.Δ.347/86, Ν.2026/92 και 
Π.Δ.97/93. 

3. Τις διατάξεις του Ν.Δ.439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κλπ.». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της επιτροπής καθορι¬ 
σμού ορίων αιγιαλού και θέσεως αμμοληψίας». 

6. Την υπ’ αριθ. 1078204/927/0006Α/6.8.1992 κοινή 
Υπουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 


7. Τις διατάξεις του άρθρου 19 παράγραφος 5 του 
Α.Ν.2344/95, του άρθρου 52 παράγραφος 6 Ν.2218/94, 
του άρθρου 4 παράγραφος 7 του Ν.2240/94, δυνάμει των 
οποίων αρμοδιότητες του Υπουργείου Οικονομικών που 
είχαν μεταβιβασθεί στους Νομάρχες, ανήκουν στον Περι¬ 
φερειακό Διευθυντή, σε συνδυασμό με αυτές του άρθρου 
14 παράγραφος 2 του Ν. 2399/96 με τις οποίες προβλέ- 
πεται η κατάργηση των θέσεων των Περιφερειακών Διευ¬ 
θυντών, οι αρμοδιότητες πλέοντου οποίου περιήλθαν στο 
Γενικό Γραμματέα της Περιφέρειας και ασκούνται από 
τον Αναπληρωτή Περιφερειακό Διευθυντή. 

8. Τις διατάξεις του τέταρτου εδαφίου της παραγράφου 
2 του άρθρου 1 και της παραγράφου 6 του ιδίου άρθρου 
του Ν.2503/97 «Διοίκηση, οργάνωση, στελέχωσητης Πε¬ 
ριφέρειας, ρύθμιση θεμάτων για την τοπική Αυτοδιοίκηση 
και άλλες διατάξεις» (ΦΕΚ 107/Α), σύμφωνα με τις οποίες 
οι περιφερειακές Υπηρεσίες του Υπουργείου Οικονομι¬ 
κών, που συγκροτούσαν την Περιφερειακή Διοίκηση του 
Νομού ή Νομαρχίας, δεν υπήχθησαν στην ενιαία οργανι¬ 
κή μονάδα της Περιφέρειας, ούτε καταργήθηκαν, αλλά 
αποτελούν από 1.9.97, Υπηρεσίες του Υπουργείου Οικο¬ 
νομικών. 

9. Την αριθμ. 1039386/441/Α0006/21.4.2000 (ΦΕΚ 
571/τ.Β'/21.4.2000) κοινή Απόφαση του Πρωθυπουργού 
και Υπουργού Οικονομικών «περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

10. Την αριθμ. 1043053/483/Α0006/9.5.2000 (ΦΕΚ 622 
τ.Β’/10.5.2000) απόφαση του Υφυπουργού Οικονομικών 
«περί μεταβίβασης αρμοδιοτήτων του, στο Γεν. Γραμμα¬ 
τέα, στους Γεν. Δ/ντές κ.λ.π. του Υπουργείου Οικονομι¬ 
κών». 

11. Την από 1.3.2001 Έκθεση της κατά το άρθρο 100 
Π.Δ.284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στη θέση «Καστελάκια 
έως Όρμο Ποισσών», νήσου Κέας Ν. Κυκλάδων. 

12. Το από Δεκεμβρίου 1995 τοπογραφικό και υψομε¬ 
τρικό διάγραμμα, κλίμακας 1:1000 σε μία πινακίδα το 
οποίο συντάχθηκε από τη Δ/νση Φωτογραμμετρίας του 
Υ.ΠΕ.ΧΩ.Δ.Ε, ελέχθηκεγιατην ακρίβεια της αποτύπωσης 
την 8.2.2001 και θεωρήθηκε την ίδια ημερομηνία απάτην 
ίδια Δ/νση. 

13. Την υπ’ αριθμ.544.5/396/01/24.5.2001 σύμφωνη 
γνώμη του ΓΕΝ για τα όρια του αιγιαλού και παραλίας, 
αποφασίζουμε: 

Επικυρώνουμε την από 1.3.2001 έκθεση της κατά το άρ¬ 
θρο 100 Π.Δ.284/88 αρμοδίας Επιτροπής περί χάραξης 
των ορίων αιγιαλού και δημιουργία ζώνης παραλίας στη 
θέση «Καστελάκια έως Όρμο Ποισσών» νήσου Κέας, κα¬ 
θώς επίσης και το από Δεκέμβριο 1995, τοπογραφικό διά¬ 
γραμμα, κλίμακας 1:100 σε μία πινακίδα, το οποίο συντά¬ 
χθηκε από την Δ/νση Φωτογραμμετρίας του ΥΠΕΧΩΔΕ, 
ελέγχθηκε για την ακρίβεια της αποτύπωσηςτην 8.2.2001 
και θεωρήθηκε την ίδια ημερομηνία από την ίδια Δ/νση. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 1,2, 3.14,15. 

Η οριογραμμή της παραλίας με κίτρινη συνεχή πολυγω¬ 
νική γραμμή, με στοιχεία 1', 2’, 3’.14’, 15’. 

Καθορίζεται ζώνη παραλίας πλάτους 10μ. διότι δεν εξυ¬ 
πηρετούνται οι σκοποί του άρθρου 7, παρ.1 του Α.Ν. 
2344/1940. 

Η Επιτροπή αποφαίνεται ότι δεν υπάρχει παλαιός αιγια- 
λός. 

Δεν εξαιρούνται τα κτίσματα που βρίσκονται στη ζώνη 
παραλίας. 

Η παρούσα απόφαση με την έκθεση της επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως, σύμφωνα με τις διατάξεις του 
άρθρου 13του Ν.1078/1980. 

Αθήνα, 13 Σεπτεμβρίου 2001 

Με εντολή Υπουργού 
Ο Γενικός Δ/ντής Δημόσιας Περιουσίας 
και Εθνικών Κληροδοτημάτων 
ΣΠΥΡΟΣΙ. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ 
ΑΙΓΙΑΛΟΥ 

(ΑΡΘΡΟ 100 Π.Δ. 284/88) 

Για τον καθορισμό των ορίων του αιγιαλού που γίνεται 
για πρώτη φορά στη θέση από Καστελάκια έως Όρμο 
Ποισσών νήσου Κέας. 

Στην Κέα, σήμερα 1.3.2001, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος, 

2. ΓΕΩΡΓΙΟΣ ΑΒΡΑΑΜ, Τοπ Μηχ/κός Κτηματικής Υπη¬ 
ρεσίας Κυκλάδων ως μέλος, 


3. ΔΗΜΗΤΡΙΟΣ ΚΟΥΚΟΣ, Λιμενάρχης Κέας, ως μέλος 
αποτελούντες την επιτροπή καθορισμού των ορίων του 
αιγιαλού δυνάμει του άρθρου 100 ΠΔ 284/88 αυτής μετα¬ 
βήκαμε επί τόπου στην προαναφερθείσα περιοχή και 
Λαβόντες υπ’ όψη 

1. Την από 25-1-2001 αίτηση καθορισμού του Εμμανου¬ 
ήλ Βαρσαμή των ορίων του αιγιαλού στην εν λόγω θέση. 

2. Το φωτογραμμετρικό διάγραμμα το οποίο συντάχθη¬ 
κε από το Υ.ΠΕ.ΧΩ.Δ.Ε. στο σύστημα προβολής ΕΓΣΑ '87, 
σε μία πινακίδα, σε κλίμακα 1:1000 και θεωρήθηκε από το 
Υ.ΠΕ.ΧΩ.Δ.Ε./Δ-νση Φωτογραμμετρίας ΥΚΧΕ, την 
8 . 2 . 2001 . 

3. Τις διατάξεις του Α.Ν. 2344/40 «περί αιγιαλού-παρα- 
λίας» όπως αυτός τροποποιήθηκε με τον Ν. 1337/83 κα¬ 
θώς και την προς αυτόν σχετική Δικαστηριακή και Διοικη¬ 
τική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
και λοιπών συναφών στοιχείων, δηλαδή: 

α) Η μορφολογία της ακτής είναι βραχώδης. 

β) Το ανάπτυγμα του πελάγους αρχίζει σε απόσταση 
1700 μέτρων από την ακτογραμμή. 

γ) Η περιοχή επηρεάζεται από ανέμους δυτικών-βορει- 
οδυτικών διευθύνσεων, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή πο¬ 


λυγωνική γραμμή και στοιχεία 1,2,3,.14.15 

β) Η οριογραμμή της παραλίας με κίτρινη συνεχή πολυ¬ 
γωνική γραμμή και στοιχεία V, 2', 3',., 14',15'. 


2. Η ζώνη παραλίας έχει πλάτος 10 μ. διότι δεν εξυπη¬ 
ρετούνται οι σκοποί του άρθρου 7παρ. 1 του ΑΝ 2344/40. 

3. Δεν εξαιρούνται τα κτίσματα που βρίσκονται στη ζώ¬ 
νη παραλίας. 

4. Αποφαινόμαστε ότι δεν υπάρχει παλαιός αιγιαλός. 

Η ΕΠΙΤΡΟΠΗ 

Ο ΠΡΟΕΔΡΟΣ ΤΑ ΜΕΛΗ 

Τ.Υ. Τ.Υ. 

ΣΤΕΛΙΟΣ ΣΕΖΕΝΙΑΣ 1. ΓΕΩΡΓΙΟΣ ΑΒΡΑΑΜ 

Τ.Υ. 

2. ΔΗΜΗΤΡΙΟΣ ΚΟΥΚΟΣ 








«<**-» *β/ι 

Αριθ. οικ. 4166 (2) 

Αναγνώριση προϋφιστάμενου δρόμου στη περιοχή Αγ. 

Νικόλαος Κόσκινού του Δήμου Καλλιθέας Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Αφού έλαβε υπόψη: 

1. Τις διατάξεις των: 

α. Ν.Δ 17.7.1923 (ΦΕΚ 228 Α') «Περί σχεδίων πόλεων 
κωμών και συνοικισμών του κράτους και ανεγέρσεως αυ¬ 
τών» και του Ν. 1337/83 «περί επεκτάσεως πολεοδομικών 
σχεδίων οικιστικής ανάπτυξης και σχετικές ρυθμίσεις» 

β. Το άρθρο 3 του Ν.Δ. 690/48 όπως τροποποιήθηκαν 
και ισχύουν σήμερα. 

2. Την 366/1999 απόφαση του Δημοτικού Συμβουλίου 
Καλλιθέας με την οποία αναγνωρίζεται η αναγκαιότητα 
του δρόμου αυτού που φαίνεται στο συνημμένο στην από¬ 
φαση του Δ. Σ. σχεδιάγραμμα. 

3. Την απόφαση επιτροπής Δ/νσης Γεωργίας με αριθμό 
19/60 (που νομιμοποιήθηκε με την Απόφαση Απόδοσης 
155562/15.4.61) με την οποία παραχωρήθηκε η μερίδα 
638 Γ αιών Κόσκινού, από την οποία εξαιρέθηκε η παρα¬ 
χώρηση οδού που προϋφίστατο και εξυπηρετούσε την εκ¬ 
κλησία και τον παρακείμενο μύλο. 

4. Την από το 1975 αεροφωτογραφία του Στρατού από 
την οποία φαίνεται ότι η οδός εξυπηρετούσε τις παρακεί¬ 
μενες ιδιοκτησίες. 

5. Την με αριθμό πρωτ. 24/04/01 αίτηση των κατοίκων 
της περιοχής. 


6. Το τοπογραφικό διάγραμμα του οικοπέδου και των 
γύρο οδών σε κλίμακα 1:500. 

7. Την απόφαση του Σ.Χ.Ο. Π. Νομού Δωδεκανήσου με 
αριθμό 1, θέμα 3ον Συνεδρίαση 1. 

8. Τον φάκελο της υπόθεσης με όλα τα σχετικά. 

Αναγνωρίζει ότι ο δρόμος πλάτους 4 μέτρων, που συν¬ 
δέει τον δημοτικό δρόμο της εκκλησίας του Αγ. Νικολάου 
Κόσκινού με την μερίδα γαιών Κόσκινού 637 καιεκείθεν με 
τις μερίδες 657Α, 639,636, 640, 641 και 645 γαιών Κόσκι¬ 
νού, που βρίσκεται στη περιοχή Αγ. Νικολάου του διαμε¬ 
ρίσματος Κόσκινού του Δήμου Καλλιθέας της νήσου Ρό¬ 
δου, προϋπήρχε κατά τις διατάξεις του από 17.7.1923 Ν. 
Δ/τος. 

Η συγκεκριμένη οδός φαίνεται στο συνημμένο τοπο- 
γραφικό διάγραμμα που θεωρήθηκε από τον Προϊστάμε¬ 
νο του Τ. Π. & Π. Ε. ως συνοδευτικό της παρούσας από¬ 
φασης. 

Ο δρόμος αυτός χαρακτηρίζεται ως δημοτικός βάσει 
των ισχυουσών διατάξεων. 

Η απόφαση αυτή δεν προκαλεί δαπάνη σε βάρος του οι¬ 
κείου Ο.Τ.Α. σύμφωνα με το άρθρο 27 του Ν. 2081/92. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 1 Οκτωβρίου 2001 

Ο Νομάρχης 
ΣΑΒΒΑΣ ΚΑΡΑΓΙΑΝΝΗΣ 


ΕΚΚΛΗΣΙΑ ΑΓ. ΝΙΚΟΛΑΟΥ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













